Fabinyi Rudolf

**Fabinyi Rudolf** ([Jolsva](https://hu.wikipedia.org/wiki/Jolsva%22%20%5Co%20%22Jolsva), [1849](https://hu.wikipedia.org/wiki/1849). [május 30.](https://hu.wikipedia.org/wiki/M%C3%A1jus_30.) – [Budapest](https://hu.wikipedia.org/wiki/Budapest), [1920](https://hu.wikipedia.org/wiki/1920). [március 7.](https://hu.wikipedia.org/wiki/M%C3%A1rcius_7.)) magyar vegyész, tudományszervező. Ő volt a [Vegytani Lapok](https://hu.wikipedia.org/w/index.php?title=Vegytani_Lapok&action=edit&redlink=1), az első magyar nyelvű kémiai folyóirat alapítója, valamint a [Magyar Kémikusok Egyesületének](https://hu.wikipedia.org/w/index.php?title=Magyar_K%C3%A9mikusok_Egyes%C3%BClete&action=edit&redlink=1) első elnöke.



Életpályája

 Pesti Tudományegyetemen kémia-fizika szakos középiskolai tanári oklevelet, illetve doktorátust szerzett, majd [Than Károly](https://hu.wikipedia.org/wiki/Than_K%C3%A1roly) ajánlásával a szerves kémia magántanárává habilitálták. 1871-től a Magyar Királyi József Műegyetemen [Nendtvich Károly](https://hu.wikipedia.org/wiki/Nendtvich_K%C3%A1roly%22%20%5Co%20%22Nendtvich%20K%C3%A1roly) professzor tanársegédjeként dolgozott. Ezt követően kétéves állami ösztöndíjat kapott, melynek során több jeles európai laboratóriumban dolgozott, így [Johannes Wislicenus](https://hu.wikipedia.org/wiki/Johannes_Wislicenus) mellett [Würzburgban](https://hu.wikipedia.org/wiki/W%C3%BCrzburg), [Zdenko Hans Skraup](https://hu.wikipedia.org/w/index.php?title=Zdenko_Hans_Skraup&action=edit&redlink=1" \o "Zdenko Hans Skraup (a lap nem létezik))mellett [Grazban](https://hu.wikipedia.org/wiki/Graz), [Robert Wilhelm Bunsen](https://hu.wikipedia.org/wiki/Robert_Wilhelm_Bunsen%22%20%5Co%20%22Robert%20Wilhelm%20Bunsen) laboratóriumában a [Heidelbergi Egyetemen](https://hu.wikipedia.org/wiki/Heidelbergi_Egyetem).

1878-ban [Charles Adolphe Würtz](https://hu.wikipedia.org/w/index.php?title=Charles_Adolphe_W%C3%BCrtz&action=edit&redlink=1) tanszékéről a [Sorbonne](https://hu.wikipedia.org/wiki/Sorbonne)-ról tért haza, a [kolozsvári tudományegyetem](https://hu.wikipedia.org/wiki/Kolozsv%C3%A1ri_Magyar_Kir%C3%A1lyi_Ferenc_J%C3%B3zsef_Tudom%C3%A1nyegyetem) (1881-től Magyar Királyi Ferenc József Tudományegyetem) Vegytani Intézetének élére. A tanszéken szerves és szervetlen kémiai, analitikai kémiai és kémiai technológiai kutatások is folytak. Intézetében 1887-ben vegykísérleti állomás létesült, ami közegészségügyi feladatokat látott el, valamint ipari és műszaki vizsgálatokkal foglalkozott. 1882-ben Fabinyi saját költségén megindította a Vegytani Lapokat, az első magyar nyelvű kémiai szakfolyóiratot. A havonta megjelenő Vegytani Lapok a tanszéken folyó kutatások eredményei mellett friss nemzetközi kutatási eredményeket is közölt. A lap 1889-ben szűnt meg, anyagi erőforrások hiányában. Fabinyit 1891-ben a [Magyar Tudományos Akadémia](https://hu.wikipedia.org/wiki/Magyar_Tudom%C3%A1nyos_Akad%C3%A9mia) levelező, majd 1915-ben rendes tagjának választotta. Akadémiai székfoglalójában *Stereochemiai tanulmányok* címen az azaril-aldoxim sztereoizomériáját ismertette. Fabinyi professzor az oktatásban a hallgatókkal való eleven kapcsolat híve volt. Tankönyvet sokáig nem is írt, elvárta az előadásokon való intenzív figyelmet. Előadásainak anyagát a tanszéken dolgozó [Ruzitska Béla](https://hu.wikipedia.org/wiki/Ruzitska_B%C3%A9la%22%20%5Co%20%22Ruzitska%20B%C3%A9la) lejegyezte és kiadta. Fabinyi Rudolf az egyetem rektori tisztét töltötte be 1900-tól 1901-ig. Fontosnak tekintette a tudomány népszerűsítést, ezért számos előadást tartott az [Erdélyi Múzeum-Egyesület](https://hu.wikipedia.org/wiki/Erd%C3%A9lyi_M%C3%BAzeum-Egyes%C3%BClet) orvos-természettudományi szakosztályának ismeretterjesztő estélyein. Az 1907-ben megalakuló [Magyar Kémikusok Egyesülete](https://hu.wikipedia.org/w/index.php?title=Magyar_K%C3%A9mikusok_Egyes%C3%BClete&action=edit&redlink=1) első elnökének Fabinyi Rudolfot választotta. Ebben a funkciójában, 1909-ben elindította a Magyar Chemikusok Lapját.

A termékeny életút végén, a történelem durván közbeavatkozott. 1919 őszén az egyetem tanári karának többségével Fabinyi professzor is Budapestre menekült, ahol 1920. március 7-én, valószínűleg [spanyolnáthában](https://hu.wikipedia.org/wiki/Spanyoln%C3%A1tha) meghalt.

Főbb kutatásai és eredményei

* Fabinyi és Farkas Gyula tüzelőanyag-cellát állítottak elő. Ez a hosszú időre elfeledett találmány az űrhajózásban használt technológia korai elődje.
* Felismerte, hogy nagyfeszültségű elektromos áram széngázban szintetikus reakciókat indít el. Ezzel a prebiotikus folyamotok kutatásának egyik előfutárának tekinthető.
* A [kapotnyak](https://hu.wikipedia.org/wiki/Kapotnyak) *(Asarum europeum L.)* nevű gyógynövényből előállított azaront és származékait kutatta, különös tekintettel ezek térszerkezetére.
* Egyik fontos területe volt az új festékanyagok kutatása. Az általa ceracidin néven szabadalmazott benzopirillium sóból kitűnő festő és színezőanyagokat állított elő. A ceracidin előállítására szolgáló reakció *Fabinyi-féle szalicil-aldehid reakció* néven vált ismertté.
* Eljárást szabadalmaztatott a fa száraz desztillálására
* Módosította a szerves anyagok molekulasúly-meghatározására szolgáló forráspont- és fagyáspontcsökkenés-mérés módszerét.

Művei

* [Két isomér monobromnitronaphthalinról](http://real-eod.mtak.hu/2071/). Budapest, 1876
* [Tanulmányok az aldehydek vegyületeiről phenolokkal : 1. értekezés : di-hydroxyphenyl-aethan és vegyületei](http://real-eod.mtak.hu/2095/). Budapest, 1877
* [Stereochemiai tanulmányok](http://real-eod.mtak.hu/3947/). Budapest, 1893

Forrás

https://hu.wikipedia.org/wiki/Fabinyi\_Rudolf